open-index/open-wikipedia-markdown huggingface dataset:
מי יבנה בית

[שמאל|150 פיקסלים|ממוזער|בונים וחוגגים בתל אביב, [1921]]
"**מי יבנה בית**" הוא שירו של המשורר לוין קיפניס אשר התחבר בשנת תרפ"ט 1929. והולחן על ידי נחום נרדי.

## תוכן
"מי יבנה בית" תיאר את הלך הרוח ואווירת הבנייה מאז תקופת העלייה הראשונה, ובמיוחד בשנות ה-20 של המאה ה-20, ותקופת העלייה הרביעית שבה התחבר, שבה שררה במגזרי ההתיישבות היהודית השונים בעיר ובכפר תחושה של שמחה והתרוממות נפש, בעקבות היצירה היישובית והגשמת הרעיון הציוני. הבנאים ובעלי הבתים היו יוצאים בריקודים ביום ובלילה, ואליהם היו מצטרפים קרובים, ידידים ועוברים ושבים.

השיר המחורז כולל ארבעה בתים הנפתחים בשאלות רטוריות על זהותם של בוני ההתיישבות ומייסדיה שבהן ננקב פעמיים הפועל נשוא המשפט, ועל כולן עונה האני השר בגוף ראשון רבים, כי החלוצים יעשו את כל הנדרש לבנייה, בתשובות הפותחות במילים: „אֲנַחְנוּ הַחֲלוּצִים ...”.
* נושא הבית הראשון הוא הבנייה במגזר העירוני, בשכונות היהודיות החדשות ובראשן, בהיקפה, העיר תל אביב. הוא פותח בשאלה: „מִי יִבְנֶה יִבְנֶה בַּיִת בְּתֵל אָבִיב?”.
* הבית השני מהלל את ההתיישבות החקלאית של אנשי העלייה הראשונה במושבה ראשון לציון, ואת גידולי הגפנים. הוא פותח בשאלה: „מִי יִטַּע יִטַּע כֶּרֶם בְּרִאשׁוֹן?”.
* נושא הבית השלישי הוא צמיחת ההתיישבות החקלאית והחלוצית של אנשי העלייה השלישית, בהזכירו את הקיבוץ בתל חי (שהתאחד לאחר כך עם קיבוץ כפר גלעדי). הוא פותח בשאלה: „מִי יִזְרַע יִזְרַע שָׂדֶה בְּתֵל חַי?”.
* הבית הרביעי חוזר ומאזכר את ההתיישבות החקלאית במושבה רחובות, ואת הפרדסים. הוא פותח בשאלה: „מִי יִשְׁתֹּל יִשְׁתֹּל פַּרְדֵּס בִּרְחוֹבוֹת?”.

"מי יבנה בית" נעשה אהוד מאוד ביישוב, התחברו לו מספר גרסאות פרטיות ומקומיות, והוא זכה לביצועים רבים במאה ה-20 וה-21, וביניהם של ברכה צפירה, מרים יעקבי, אהובה צדוק, נחמה הנדל, הדסה סיגלוב, חבורת בית רוטשילד, עפרה חזה ועוד.
## קישורים חיצוניים

קטגוריה:שירי שנות ה-1920
קטגוריה:יצירות משנת 1929
קטגוריה:שירי ברכה צפירה
קטגוריה:שירי מרים יעקבי
קטגוריה:שירי אהובה צדוק
קטגוריה:שירי נחמה הנדל
קטגוריה:שירי הדסה סיגלוב
קטגוריה:שירי עפרה חזה
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי נחום נרדי
קטגוריה:שירי יום העצמאות
קטגוריה:שירים על תל אביב-יפו
קטגוריה:ציונות בתרבות
STS-76

**STS-76** הייתה משימתה ה-16 של מעבורת החלל אטלנטיס, ומשימת המעבורות החמישית בתוכנית מיר ומעבורות החלל. המשימה שוגרה ב-22 במרץ 1996 מ-LC-39B ממרכז החלל קנדי ונחתה ב-31 במרץ 1996 בבסיס חיל האוויר אדוארדס בקליפורניה. STS-76 הייתה משימת המעבורת השלישית שעגנה בתחנת החלל מיר הרוסית, והיא נשאה עימה את האסטרונאוטית שאנון לוסיד לשהייה ממושכת בתחנה (בתחילה כחלק ממשלחת EO-21 ולאחר מכן כחלק ממשלחת EO-22), שהחלה את השהייה הרציפה של אסטרונאוטים אמריקאיים על גבי מיר, שהסתיימה בינואר 1998. המשימה נשאה עימה גם מודול מעבדה של ספייסהאב ובמהלכה בוצעה הליכת החלל הראשונה של ארצות הברית מחוץ לשני רכבי חלל מעוגנים.

## צוות
* **מפקד המשימה** -  קווין צ'ילטון
* **טייס** - ריצ'רד סירפוס
* **מומחה משימה 1** -  רונלד סגה
* **מומחה משימה 2** -  מייקל קליפורד
* **מומחה משימה 3** -  לינדה גודווין
* **מומחה משימה 4** -  שאנון לוסיד (נשארה במיר)

## תיאור המשימה
המשימה שוגרה ב-22 במרץ 1996 מכן שיגור 39B ממרכז החלל קנדי. ביום שלישי של המשימה המעברות עגנה בתחנת החלל מיר. בתחנת החלל כבר היה צוות של משלחת מס' 21 בפיקוד יורי אונופריינקו שהגיעו בפברואר 1996 בחללית סויוז TM-23. המעברות הביאה לתחנת החלל מים וכ-2 טון ציוד לביצוע מחקרים. ביום שישי של המשימה גודוון וקליפורד ביצעו פעילות חוץ רכבית שנמשכה 6 שעות. בזמן שהות בתחנת החלל צוות ביצע מספר ניסויים בתחומים שונים לרבות ניסויים תוך שימוש במערכת ספייסהאב.

ב-29 במרץ מעבדות התנתקה מתחנת החלל כאשר שאנון לוסיד נותרה בה להמשך שהייה בחלל. המעבורת נחתה ב-31 במרץ בבסיס חיל האוויר אדוארדס בקליפורניה במסלול נחיתה מס' 22.

## ראו גם
* תוכנית מיר ומעבורות החלל
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-076
קטגוריה:1996 בארצות הברית
Circle in the Square Theatre School

**Circle in the Square Theatre School** הוא בית ספר למשחק, מוסד ללא כוונת רווח, הקשור לתיאטרון Circle in the Square Theatre, הוא בית הספר היחידי השייך לתיאטרון בברודוויי. 
הוא מציע מסלולי לימוד של שנתיים: מסלול משחק מקצועי ומסלול מחזמר מקצועי. תוכנית המחזמר מיוחדת בכך שהיא זהה לתוכנית המשחק ובנוסף לה לוקחים התלמידים שיעורים נוספים במוזיקה.
בית הספר נוסד בידי תיאודור מאן ב-1961. בשנתו הראשונה הוא שכן ברחוב בליקר שבגריניץ' וילג' ולמדו בו 15 תלמידים, באותה עת תיאטרון Circle in the Square Theatre היה באוף ברודוויי. ב-1971, הוא עבר למקומו הנוכחי בפרמאונט פלזה. לומדים בו כמאתיים תלמידים.

## בוגרים ידועים
מילי אביטל, קווין בייקון, ריצ'רד ברוקס, רייצ'ל שאגאל, שרה קלארק, בניסיו דל טורו, ליסה אדלשטיין, לינדה פיורנטינו, ג'ינה גרשון, פיליפ סימור הופמן, פליסיטי האפמן, קריסטן ג'ונסטון, ג'סטין קירק, ג'ונתן לה-פאליה, מת'יו לילארד, אנדרו מקארתי, ג'ון מקגינלי, אידינה מנזל, קן אולין, ניקול ארי פרקר, רוברט פיקרדו, מולי שאנון, רונדל שרידן, ננסי טראוויס, קווין וייזמן ועוד.

## קישורים חיצוניים
* 
* ההיסטוריה של בית הספר

קטגוריה:ניו יורק: חינוך
קטגוריה:ניו יורק: תרבות
קטגוריה:תיאטרון אמריקאי
קטגוריה:ארצות הברית: בתי ספר למשחק
שיר אל-על

"**שיר אֶל-עָל**" הוא שיר מאת המנהיג הציוני זאב ז'בוטינסקי, שנכתב בשנת תרצ"ה. לימים הולחן על ידי המלחין והזמר חנן יובל.

## תכנים ואמירות

בשיר הובאו סדרת כללים, צווים והנחיות פעולה וחיים, מעין קודקס אתי בלשון פואטית, הנדרש מהלוחם העברי, ובכלל זה חניך תנועת הנוער בית"ר, שז'בוטינסקי עמד בראשה. ההנחיות כוללות הסתכלות על הנשגב והנעלה („שָׂא אֶל-עָל מֶבַּט עֵינַיִ”) כאמת מידה לניהול החיים ונכונות למאבק תקיף ומתמיד על שיכלול החיים הציבוריים והפרטיים, אשר יביא למימושם.
מצבי החיים של הכלל והפרט נדמים בשיר לחלקי היממה ומובאים כסדרו של יום: אישון „הַלַּיִל”, שחר וצהריים; אליו מצורף מנעד צבעים, כמו בשירו "שיר הדגל" שבו הוצגה קשת הצבעים הנראים בעין האדם; אולם אל "שיר אל-על" נלקחו צבעי השמים, הטלית והדגל העברי, והם: תכלת, כחול, שחור, צחור (כמו לבן) ולבן.

השיר המחורז הכולל שישה בתים, הוא אחד משמונת שיריו הציוניים פוליטיים של ז'בוטינסקי; על פי פרופ' דן מירון רב "המשקע שהותירו בתודעה הספרותית והציבורית ואפילו בזיכרון הלשוני העברי כשלעצמו. המטבעות הלשוניות שטבע בהן המשורר נעשו ל"חלק מהמטווה הקיים והעומד בשיח הציבורי העברי במשך שבעים שנה"; בשמונת שירים אלו "מצא הז'אנר של ההמנון הציבורי, ... את גיבושו המודרני השלם, ה'קלסי', הראשון"; ז'בוטינסקי הטביע בהם "מוזיקליות", "בהירנות" במבע, ושימוש ב"מילון' הכלל יישובי, ובכלל זה של "השמאל הציוני".
השיר נכתב בהברה ספרדית (בשונה למשל מרוב שירתו של ביאליק), מתוך אמונתו בהתאמתה ובעתידה בספרות העברית המתחדשת.

ככל שיריו ותרגומיו של ז'בוטינסקי, השיר היה ועודנו אהוד בקרב אנשי התנועה הרוויזיוניסטית וחניכי תנועת בית"ר, ונהוג לקרוא או לשיר אותו בכינוסים, בטקסים, באזכרות ובהתקהלויות חגיגיות.

## לקריאה נוספת
*דן מירון (הקדמה), יוסף קיסטר (מבוא), **אילן מצל בגיא, זאב ז'בוטינסקי ושירתו**, תל אביב: הוצאת המסדר על־שם זאב ז'בוטינסקי, תשס"ו-2005.

## קישורים חיצוניים

## הערות שוליים

קטגוריה:שירי שנות ה-1930
קטגוריה:שירי זאב ז'בוטינסקי
קטגוריה:שירים שהולחנו על ידי חנן יובל
קטגוריה:המנונים עבריים
בואדייה דל מונטה

**בואדייה דל מונטה** (ספרדית: **Boadilla del Monte**) הוא יישוב בקהילה האוטונומית של מדריד השוכן במרחק 14.5 ק"מ ממדריד, בירת ספרד. אוכלוסיית בואדייה דל מונטה מונה כ-47,000 תושבים. זהו אחד מהיישובים בהם רמת ההכנסה לנפש היא מהגבוהות ביותר בקהילה האוטונומית של מדריד. היישוב מהווה מוקד משיכה בעיקר בזכות הטבע, האתרים ההיסטוריים והפעילות הכלכלית המתנהלת בו. בבואדייה דל מונטה מתקיים שילוב של מסורת, טבע וקידמה כמו גם שיעור גבוה של אוכלוסייה צעירה - עובדה המגובה על ידי הרשות המקומית, שכן זהו היישוב היחיד בספרד בו מוענק סיוע לתושבים עבור לידה או אימוץ ילדים, כמו גם סיוע במימון הילדים עד הגיעם לגיל 3. מספר קווי אוטובוס וכן רכבת קלה מחברים את היישוב למדריד. ביישוב פועלות מעל 2,000 חברות, בהן בנק סנטנדר, שבמתחמו עובדים מעל 6,000 איש.

## מיקום גאוגרפי
בואדייה דל מונטה שוכנת ממערב לעיר מדריד, וגובלת מצפון במחדהונדה, מדרום בוייאויסיוסה דה אודון ובעיר אלקורקון, ממזרח בפוסואלו דה אלרקון וממערב בברונטה וביישוב וייאנואבה דה לה קנייאדה. בנוסף על הרובע הוותיק, קיימים בבואדייה דל מונטה מרכזי אוכלוסייה דוגמת שכונות היוקרה מונטפרינסיפה (Montepríncipe), אוליבר דה מירבאל (Olivar de Mirabal), לאס לומס (Las Lomas) ובוננסה (Bonanza).

## היסטוריה
בואדייה דל מונטה השתייכה בין היתר לרוזן מטורנו ולמרקיזים ממירבאל. חוספה ממירבאל השיגה אישור ממועצת קסטיליה למכור את האחוזה שבישוב לנסיך דון לואיס, אשר ציווה על האדריכל ונטורה רודריגז לשפץ את הארמון. באמצע המאה השמונה עשרה צורף ליישוב רומנייוס - כפר שמנה 30 תושבים.

## אתרים בישוב
בואדייה דל מונטה נודעת בקרב חובבי האמנות, בזכות ארמון הנסיך דון לואיס אשר נבנה במאה השמונה-עשרה. לאחר ששיני הזמן נגסו בארמון, הוא נמכר בידי משפחת רוספולי לעיריית היישוב. הארמון שימש כאתר ההסרטה לסרטו של מילוש פורמן- רוחותיו של גויה. בקרבת הארמון נמצאת מזרקת ונטורה רודריגז, שעוצבה בידי האדריכל שאת שמו היא נושאת.
ביישוב נמצא גם מוזיאון בנק סנטנדר סנטרל-היספנו, השוכן בקומפלקס של הנהלת הבנק הראשית. במוזיאון מוצגות יצירות של אמנים חשובים דוגמת אל גרקו ואנתוני ואן דייק. בארמון בוצעו צילומי סרט "הטבחית מקסטמאר".

## קישורים חיצוניים

* 

קטגוריה:מדריד (קהילה אוטונומית): ערים
כיכר החגיגות הגדולות

**כיכר החגיגות הגדולות** (בערבית: **ساحة الاحتفالات الكبرى**) היא הכיכר המרכזית בה מתקיימות החגיגות הציבוריות בבירת עיראק, בגדאד. ככר זו משמשת גם בתור הכיכר הלאומית. הכיכר הוקמה בשנת 1986 בתקופתו של הנשיא סדאם חוסיין עם "אצטדיון מלבני" בעבור ראשי המדינה במרכזה של **שדרת מצעדים** והתקיימו בה כל המצעדים הצבאיים והאירועים הלאומיים. ולעיתים גם הוצאות להורג המוניות.

הכיכר ממוקמת ליד שכונת הרטנייה במרכז בגדד, סמוך לאזור הירוק המבוצר המכיל מוזיאונים ואנדרטאות, הממוקם ליד אנדרטה החייל האלמוני שהוקמה בשנת 1980 עם תחילת המלחמה עם איראן. משני צידי הכיכר נמצאים 2 שערי "הניצחון" בצורת ידיו של סדאם חוסיין שהוקמו בשנת 1989 לרגל סיום מלחמת איראן–עיראק. בכיכר נמצאים גם: בית קולנוע, ותיאטרון.

## קישורים חיצוניים
* כיכר החגיגות הגדולות באתר WikiMapia

קטגוריה:עיראק: אנדרטאות
קטגוריה:בגדאד: כיכרות
מיילס איירוואן

**מיילס M.57 איירוואן **(באנגלית: **Miles M.57 Aerovan**) היה מטוס תובלה דו-מנועי לטווח קצר וזול להפעלה מתוצרת חברת מיילס איירקראפט הבריטית. המטוס תוכנן למשימות תובלה ונוסעים. המטוס זכה הן לשימוש אזרחי והן לשימוש צבאי.

## תכנון ופיתוח
המטוס היה בעל כנף עילית ושני מנועים, ומורכב מעץ לבוד, עם חלקים מאשוחית ומתכת. המטוס צויד בכן נסע קבוע בתצורת תלת-אופן ושלושה מייצבים אנכיים (בדומה למיילס מסנג'ר). שני הטייסים ישבו תחת חופת פרספקס גדולה. בצד המטוס ארבעה או חמישה חלונות לנוחות הנוסעים. האיירוואן היה יכול לשאת מכונית משפחתית, אותה ניתן היה להעמיס דרך דלתות דמויות קונכייה בחלקו האחורי. המטוס תוכנן בשנת 1944 ונבנה במפעלי חברת מיילס בוודלי שבברקשייר, ושם הוטס לראשונה על ידי טומי רוז ב-26 בינואר 1945. המטוס יכול היה להגיע למהירות מרבית של 175 קמ"ש ולשאת כטון של מטען. 

הייצור הסדרתי החל בשנת 1946, בעיקר לצרכים אזרחיים, אם כי חילות האוויר של ישראל וניו זילנד עשו בו שימוש צבאי. יצור המטוס הסתיים בסוף שנת 1947. החברה העניקה רישיון לייצר את המטוס בצרפת, אך בסופו של דבר לא הוחל בייצור שם. שני מטוסים שהיו בשימוש חיל האוויר המלכותי של ניו זילנד הוסבו, ללא הצלחה, לפיזור דשן מן האוויר. מטוס אחד מדגם 6 שימש למחקר יחס ממדי כנף גבוה של הורל-דובואה בשנת 1957 וסומן HDM.105. באב טיפוס זה הותקנה מאוחר יותר גרסה מוקטנת ביחס 5/6 של מנוע ארמסטרונג סידלי ממבה שיועדה למיילס מרתון.

המטוס האחרון מדגם זה בשירות היה מטוס מדגם 6 שטס באיטליה בשנת 1968.

## שירות מבצעי
רוב מטוסי האיירוואן מדגם 3 ו-4 שימשו להטסת נוסעים ומטען, טיסות שכר וטיסות כיף בממלכה המאוחדת ובמזרח הקרוב. חברת Meridian Air Maps הפעילה מטוס שסימנו G-AISF למטרת סקר מן האוויר מאוקטובר 1955 עד שהתרסק בהמראה משדה התעופה של מנצ'סטר ב-29 באפריל 1957.

חיל האוויר המלכותי הניו זילנדי בדק שני מטוסי איירוואן מדגם 4 בשנת 1950.

### בחיל האוויר הישראלי
עמנואל צור רכש באנגליה תמורת 3,500 ליש"ט מטוס איירוואן בריטי שסימונו G-AJWI עבור חיל האוויר הישראלי אשר נכנס לשירות בחיל בטייסת א' ביוני 1948. המטוס, שיכול היה לנחות על מסלולי נחיתה קצרים שאורכם כ-300 מטרים, שימש לתובלה והטסת נוסעים ליישובים נצורים ולעמק המצלבה בירושלים, תוך שהוא חשוף לירי צלפים. בשל צורתו המוזרה כונה המטוס בחיל "הברווזה ההרה".

#### רצח נוסעי האיירוואן

ב-18 ביולי 1948 המריא המטוס מסדום כשבבטנו נוסעים שפונו מהישוב הנצור בדרכם לשדה דב, אך המטוס נחת בחולות מדרום לבת ים ליד נבי רובין. שניים מהנוסעים יצאו במסע רגלי לעבר בת ים כדי להזעיק עזרה ושאר נוסעי המטוס (פרט לאחד שהעמיד פני מת) נרצחו על ידי כנופיה ערבית. מטוס האיירוואן עצמו הושמד.

## לקריאה נוספת
*יהודה עופר, **ספר המטוסים** עמ' 277, משרד הביטחון – ההוצאה לאור

## קישורים חיצוניים

*
*אירוון M-57 באתר חיל האוויר

## הערות שוליים

קטגוריה:מטוסי תובלה וקישור של חיל האוויר הישראלי
STS-79

**STS-79** הייתה משימתה ה-17 של מעבורת החלל אטלנטיס, משימת המעבורות השישית במסגרת תוכנית מיר ומעבורות החלל ומשימת העגינה הרביעית בתחנת החלל מיר. המשימה שוגרה ב-16 בספטמבר 1996 מ-LC-39A ממרכז החלל קנדי ונחתה ב-26 בספטמבר 1996 גם כן במרכז קנדי. המעבורת נשאה עימה אל תחנת החלל מיר אספקה ואת האסטרונאוט ג'ון בלאהה, שהחליף את האסטרונאוטית שאנון לוסיד, שחזרה על גבי המעבורת לכדור הארץ לאחר שהייה בת 6 חודשים במיר. בנוסף בוצעו במהלך המשימה מספר ניסויים מדעיים על גבי יחידת המעבדה ספייסהאב שנשאה המעבורת.

## צוות
* **מפקד המשימה** -  ויליאם רדי
* **טייס** -  טרנס וילקאט
* **מומחה משימה 1** -  תומאס אייקרס
* **מומחה משימה 2** -  ג'יי אפט
* **מומחה משימה 3** -  קארל וואלז
* **מומחה משימה 4** - ג'ון בלאהה (בהמראה - נשאר במיר) /  שאנון לוסיד (בנחיתה - חזרה ממיר)

## תיאור המשימה
המעבורת שוגרה ב-16 בספטמבר 1996 וב-19 בספטמבר היא התחברה לתחנת החלל מיר. באותה עת בתחנת החלל כבר היה צוות של 3 אנשים. על המעבורת היה ציוד שונה בהיקף של 1,800 ק"ג. הוא הועבר לתחנת החלל וממנה נלקח ציוד ותוצאות המחקרים במשקל כולל של כ-900 ק"ג.

הצוות שכלל 9 אנשים החל בביצוע מחקרים לפי התוכנית. על המעבורת הייתה מותקנת מערכת ספייהאב ובנוסף בוצעו ניסויים בתחום ביוטכנולוגיה, תורת החומרים וגידול גבישים.

ב-24 בספטמבר מעברות חלל התנתקה מתחנת החלל מיר, כאשר על סיפונה שאנון לוסיד ששהתה בתחנת החלל 188 ימים. ג'ון בלאהה נותן בתחנת החלל לשהייה ארוכה, הוא חזר במשימה STS-81 בינואר 1997.

ב-26 בספטמבר מעבורת החלל נחתה במסלול נחיתה מס' 15 במרכז החלל קנדי.

## ראו גם
* תוכנית מיר ומעבורות החלל
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-079
קטגוריה:1996 בארצות הברית
מדליית המלחמה הבריטית

**מדליית המלחמה הבריטית** (באנגלית: **British War Medal**) היא מדליית מערכה שהוענקה עבור שירות במלחמת העולם הראשונה.

המדליה אושרה לשימוש בשנת 1919, לקצינים וחוגרים, בשירות האימפריה הבריטית ששירתו בין 5 באוגוסט 1914 ו-11 בנובמבר 1918. היא הוענקה לכל חייל בחילות הים השונים, שהשלים לפחות 28 ימי שירות פעיל ובכללותם כוחות נחתים והצי המלכותי. כמו כן היא הוענקה לכל חייל שנהרג בקרבות, גם אם לא השלים תקופת שירות זו.

מאוחר יותר השימוש במדליה הורחב לפרק הזמן שבין השנים 1919–1920 לשירות בתפקידי סילוק מוקשים בימים השונים והשתתפות במבצעים ברחבי צפון ודרום רוסיה, סיביר, הים השחור, הים הכספי ומזרח האזור הבלטי. קרוב ל-6.5 מיליון מדליות הוענקו, כשמיעוטן, קרוב ל-110 אלף היו עשויות ארד. מדליות הארד הוענקו בעיקר לסינים, מלטזים, והודים ששירתו בגדודי עבודה.

## תיאור
* המדליה היא עיגול בצבע כסף (או לעיתים רחוקות ארד) בקוטר של 36 מילימטר.
* על החזית מופיעה דמותו חשופת הראש של המלך ג'ורג' החמישי. כמו כן מופיע הכיתוב GEORGIVS V BRITT : OMN : REX ET IND : IMP שמשמעו "המלך ג'ורג' החמישי, מלך כל הבריטים, וקיסר הודו".
* הצד האחורי מראה את גאורגיוס הקדוש עירום, על גבי סוס, חמוש בחרב קצרה (המהווה דימוי לניצחון על הפרוסים). הסוס נראה כשהוא רומס מגן ואת עצמותיו של חייל פרוסי. מימין לדמותו של גאורגיוס מופיעה שמש המסמלת ניצחון. שנות תחילת וסיום המלחמה, מופיעות באסימטריה משמאל ומימין, 1914 ו-1918 בהתאמה.
* הסרט עליו תלויה המדליה מורכב מפס כתום רחב במרכז, כאשר באגפיו מופיעים פסים בצבעים לבן שחור וכחול (מהמרכז החוצה).

## קישורים חיצוניים

המלחמה הבריטית
קטגוריה:מלחמת העולם הראשונה: אותות ועיטורים
Century Child

**Century Child** הוא אלבום האולפן הרביעי של להקת הסימפוניק מטאל הפינית נייטוויש. האלבום יצא ב-24 במאי 2002, והיה האלבום הראשון שבו נטל חלק מארקו היטאלה בתור בסיסט וזמר גברי. האלבום מכר פלטינה כפולה ברחבי פינלנד, ולמעלה מ-350,000 עותקים בין השנים 2002-2003, וגרף ביקורות חיוביות לרוב. האלבום מכיל גרסת כיסוי לשיר "The Phantom of the Opera", ומכיל שני שירי בונוס.

האלבום שונה מהחומרים של הלהקה עד כה, מבחינה לירית ומוזיקלית. האלבום מכיל תזמורת סימפונית (בשונה מהאלבומים הקודמים שהוקלטו באמצעות סינתיסייזר), קול עוצמתי יותר של הסולנית טאריה טורונן, ושירה חזקה של מארקו היטאלה, שלא נשמעה בעבר, הבאה לידי ביטוי בשירים כמו Feel For You", "Ever Dream", "Slaying the Dreamer", "Dead to "the World ועוד. Century Child היה גם האלבום הראשון שבו הגיטריסט, Emppu Vuorinen, כיוון את הגיטרה שלו לדרופ די, מה שמעניק סאונד כבד יותר לשירים.

## רשימת שירים
# Bless the Child - יצא כסינגל שני. 
# End of All Hope
# Dead to the World
# Ever Dream - יצא כסינגל ראשון.
# Slaying the Dreamer
# Forever Yours
# Ocean Soul
# Feel for You
# The Phantom of the Opera
# Beauty of the Beast
# Lagoon (שיר בונוס)
# The Wayfarer (שיר בונוס)

## קישורים חיצוניים

קטגוריה:נייטוויש
קטגוריה:אלבומי קונספט
קטגוריה:אלבומים באנגלית
משמרת מעזיהו

**משמרת מַעַזְיָהוּ** היא המשמרת האחרונה (מספר עשרים וארבע) מבין כ"ד משמרות כהונה שסידרו דוד המלך וצדוק הכהן על פי גורל שהתקיים קודם בניית בית המקדש הראשון. המשמרת מוזכרת רק פעם אחת בתנ"ך בספר דברי הימים; . בלוח השנה במגילות קומראן היא משרתת בפסח ובתחילת חג המצות וכן ביום הזיכרון בשנה הראשונה במחזור השש-שנתי. בתקופה שלאחר חורבן בית שני, משמרת זו מוכרת כמי שישבה בחמת ובאריח שסמוך לטבריה ומאוחר יותר אף בטבריה עצמה.

## בספר נחמיה
השם מעזיהו מופיע בספר נחמיה בין הכהנים החותמים על אמנת נחמיה התרשתא: 

## בעלי מסורה ודקדוק

לפי החוקר שמואל קליין, בעלי המסורה המאוחרים היו מכנים את העיר טבריה בשם **מדינת מעזיה** על שם משמרת מעזיהו שישב בחמת הסמוכה לה. בין בעלי מסורה ממשמרת זו, נמנה "אחיהו הכהן".

## מרים ברת ישוע

[שמאל|ממוזער|350px|גלוסקמת [בת כהן מתקופת בית שני]]
על גלוסקמה מרים ברת ישוע הכהן (מקורה כנראה ממערת קבורה בעמק האלה) נמצאה כתובת בכתב יהודי בשפה ארמית: **מרים ברת ישוע בר קיפא כהן ממעזיה מבית אמרי**. פענוח אפשרי נוסף הוא "מרים ברת ישוע בר קיפא כהנם מעזיה מבית אמרי".
על סמך הכתוב **קיפא** (שמו של כהן ידוע ממקורות היסטוריים, שם זה הוזכר בתוספתא (מסכת יבמות א, י) מוזכרת משפחת בית קיפאי שהייתה משפחת כהנים ומקורה מבית מקושש וכן בספרו של יוסף בן מתתיהו) . 
### משמרת אמר
ואודות הכתוב **מבית אמרי** (המשמרת כהונה מספר ה16 נקרא בשם משמרת אמר, וגם משפחת כהנים בשם אִמֵּר מופיעים בספר עזרא () ובספר נחמיה () כאחת מארבע משפחות כהונה שעלו לארץ ישראל בעקבות שיבת ציון), אם אמנם הכתובת מתכוונת אליהם, ניתן ללמוד ממנה על הקשר של משמר מעזיה לכהנים מבני אמר.

## בברייתות המשמרות

## ראו גם
*בת כהן

## הערות שוליים

קטגוריה:כ"ד משמרות כהונה
קייזו אובוצ'י

**קייזו אובוצ'י** (ביפנית: 小渕 恵三 ; 25 ביוני 1937 – 14 במאי 2000) היה פוליטיקאי יפני וראש ממשלת יפן ה-84.

## ראשית חייו
אובוצ'י נולד בעיירה נקאנוג'ו שבמחוז גונמה, ובגיל 13 עבר להתגורר בטוקיו. הוא החל ללמוד אנגלית באוניברסיטת ואסדה ב-1958, אך לאחר פטירתו של אביו באותה שנה החליט ללמוד מדע המדינה, וסיים את לימודיו ב-1962.

## קריירה פוליטית
אובוצ'י קיבל מושב בבית הנבחרים של יפן ב-1963 בתור נציג מחוז גונמה, ובגיל 26 היה נבחר הציבור הצעיר ביותר בהיסטוריה הפוליטית של יפן.

ב-1979 התמנה אובוצ'י למנהל לשכת ראש ממשלת יפן ולמנהל הסוכנות לפיתוח אוקינאווה. הוא מילא תפקידים אלה במשך שמונה שנים, עד שהתמנה למזכיר הכללי של הממשלה ב-1987. הוא התפרסם בזכות היותו האדם שהכריז באופן רשמי על פטירתו של הקיסר הירוהיטו, ועל פתיחתה של תקופת הייסי, על שמו של הקיסר אקיהיטו.

אובוצ'י התמנה לתפקיד המזכיר הכללי של המפלגה הליברלית-דמוקרטית ב-1991, וב-1994 הפך לסגן נשיא המפלגה. לאחר מכן התמנה לתפקיד שר החוץ בממשלתו של ריוטרו האשימוטו, תפקיד בו זכה לפרסום בזכות המשא ומתן שלו עם רוסיה בנוגע לאיים הקוריליים, ובשל מאמציו לאיחוד קוריאה.

לאחר אובדן הרוב בבית היועצים של יפן בבחירות ב-1998, התפטר ראש הממשלה האשימוטו, ואובוצ'י התמנה תחתיו לראש הממשלה. במהלך כהונתו התמקד אובוצ'י בשני נושאים עיקריים: חתימה על הסכם שלום עם רוסיה, ושיקום כלכלת יפן. תוכניתו בנוגע לנושא האחרון הייתה עידוד הגברת הצריכה והורדת מס הכנסה, מהלך שהאט תחילה את המיתון, אך בסופו של דבר לא הצליח למנוע אותו. אך מפעולותיו בנושא הייתה חלוקת קופונים ל-35 מיליון אזרחים על מנת לעודד צריכה בקרב הציבור. גם בנושא השלום עם רוסיה לא הצליח להגיע אובוצ'י להתקדמות ממשית.

אובוצ'י לקה בשבץ מוחי ב-1 באפריל 2000, ושקע בתרדמת. יושירו מורי החליפו בתפקיד ב-5 באפריל, ואובוצ'י נפטר ב-14 במאי, בגיל 62. ב-8 ביוני נערכה לו הלוויה ממלכתית בנוכחות נציגים רבים ממדינות אחרות.

## חיים פרטיים
אובוצ'י נישא לצ'יזוקו אונו, פעילה סביבתית, ב-1967, ולזוג נולדו בן אחד ושתי בנות. בתם הצעירה, יוקו אובוצ'י, התמודדה בבחירות וזכתה במושב של אביה בבית הנבחרים ב-2000.

## קישורים חיצוניים

* 
* 

קטגוריה:ראשי ממשלת יפן
קטגוריה:שרי החוץ של יפן
קטגוריה:בוגרי אוניברסיטת ואסדה
קטגוריה:יפנים שנולדו ב-1937
קטגוריה:יפנים שנפטרו ב-2000
פרס לעובדים בתחום החינוך העברי

**פרס לעובדים בתחום החינוך העברי** הוא פרס שהוענק על ידי עיריית תל אביב-יפו מדי שנתיים בין השנים 1963–1995, ולאחר מכן ניתן מספר פעמים בודדות, לאנשי חינוך במטרה .

## זוכי הפרס

## קישורים חיצוניים
*פרס החינוך, באתר עיריית תל אביב
*רשימת זוכי הפרס נכון לשנת 2012

קטגוריה:פרסי עיריית תל אביב-יפו
קטגוריה:ישראל: חינוך
*
התאחדות ההתעמלות הבין-לאומית

**התאחדות ההתעמלות הבין־לאומית** (באנגלית: **International Federation of Gymnastics**; בצרפתית: **Fédération Internationale de Gymnastique**; בראשי תיבות: **FIG**) היא הפדרציה הבין־לאומית של ענף ההתעמלות התחרותית הבין־לאומית. מטה ההתאחדות נמצא בלוזאן, שווייץ. ההתאחדות נוסדה ב-23 ביולי 1881 בליאז', בלגיה מה שהופך אותה לארגון הספורט הבין־לאומי הוותיק ביותר. במקור היא נקראה "הפדרציה האירופית להתעמלות" ועד לשנת 1921 היו בה שלוש חברות - בלגיה, צרפת והולנד, אולם כאשר קבוצות לא אירופאיות הצטרפו אליה, שונה שמה לזה הנוכחי, וכיום מסונפות תחתיה 128 פדרציות וארבעה איגודים יבשתיים.

ההתאחדות או הפדרציה כותבת את הכללים הקובעים את ניקוד הביצוע של המתעמלים בשבעה תחומים: התעמלות אמנותית, התעמלות מכשירים, טרמפולינה, התעמלות אירובית, התעמלות אקרובטית, פס אקרובטיקה, ופארקור.

בנוסף, הפדרציה היא הרשות האחראית לקבוע אם מתעמלים מבוגרים מספיק כדי להשתתף באולימפיאדה, זאת במטרה להגן על מתעמלים צעירים.

המוסדות המרכזיים של הפדרציה הם הנשיא וסגן הנשיא, הקונגרס, שנערך כל שנתיים, הוועד הפועל, המועצה ושבע ועדות טכניות - עבור כל אחד מהדיסציפלינות.

הסמליל של הפדרציה עוצב בשלושה צבעים - לבן, כחול וכתום - בצורת עיגול, במטרה לסמל את אחדות בעולם תוך ייצוג אחדות הזמן והמקום, כל אלה מצביעים על אופיו האוניברסלי של הספורט וההתאחדות.[שמאל|ממוזער|250px|מטה ההתאחדות ב[לוזאן, שווייץ]]
## קישורים חיצוניים

* 

* תקנות ההתאחדות ההתעמלות הבין־לאומית

## הערות שוליים

קטגוריה:התעמלות
קטגוריה:פדרציות ספורט
Dear Heather

**Dear Heather** (בעברית: "**הת'ר היקרה**") הוא אלבום האולפן האחד עשר של הזמר והמשורר הקנדי לאונרד כהן, שיצא בשנת 2004.
## הפקה
אלבום זה מפגין התרחקות נוספת מ-Ten New Songs, המתבטאת במקום מרכזי יותר של זמרות הליווי ובדקלום שירה על פני זימרה. שניים מן השירים המדוקלמים נכתבו על ידי משוררים אחרים.

האלבום תוכנן לצאת תחת השם Old Ideas, אך כהן שינה את שמו משום שחשש כי השם עלול להטעות את המאזינים לחשוב שמדובר באלבום לקט ולא בשירים חדשים. השם שנגנז, הפך להיות שמו של אלבום האולפן השנים עשר שיצא בשנת 2012. גם הפעם, כהן ביצע את ההקלטה הדיגיטלית באולפנים הביתיים שלו ושל שרון רובינסון בלוס אנג'לס, כפי שעשה עם אלבום האולפן הקודם Ten New Songs.

האלבום הגיע למקום ה-131 במצעד ה-בילבורד 200 ולמקום החמישי במצעד האלבומים הקנדי. כמו כן, זהו האלבום שהתברג למקום הגבוה ביותר במצעד האמריקאי מאז Songs from a Room שיצא בשנת 1969. המקום הגבוה ביותר אליו הגיע האלבום הוא במצעד התקליטים בפולין, שם הגיע למקום הראשון.

## רשימת השירים

שירים מספר 1,3 ו-8 הופקו על ידי שרון רובינסון. שירים 2, 4-5, 7, 9 ו-11 הופקו על ידי ליאן אונגר. השיר השישי הופק על ידי אנג'אני תומאס. השיר העשירי הופק על ידי תומאס ואד סאנדרס. השיר ה-12 הופק על ידי ליאן אונגר והנרי לואי. השיר ה-13 הופק על ידי לאונרד כהן בשנת 1985.

## הערות לשירים
* "On That Day" הוא שיר שנכתב בעקבות מתקפת הטרור על העיר ניו-יורק ב-11 בספטמבר
* "Villanelle for Our Time" הוקלט ב-6 במאי 1999, זמן קצר לאחר שובו של כהן ממנזר הזן Mount Baldy. זהו אלתור ג'אז לשירו של F.R. Scott
* "To a Teacher" הוא דקלום המבוסס על שירו של כהן מ-1961 המופיע בספר The Spice Box of Earth ומוקדש למשורר הקנדי A.M. Klein
* "The Faith" הוא שיר שלא נכלל באלבום Recent Songs, עם מילים חדשות לגמרי ותוספות קול חדשות. לכן אוזכר שמו של הנרי לואי, המפיק של Recent Songs
* השיר האחרון הוא ביצוע בהופעה חיה של "Tennessee Waltz", שהוקלט ב-9 ביולי 1985 בפסטיבל הג'אז במונטרו (Montreux). השיר נלקח מהקלטת הרדיו ועובד דיגיטלית.
* השיר "Nightingale" מוקדש לזמר ה-R&B המנוח קארל אנדרסן

## קישורים חיצוניים

## הערות שוליים

קטגוריה:אלבומי לאונרד כהן
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת קולומביה רקורדס
VRML

**VRML** (ראשי תיבות של **Virtual Reality Modeling Language** ועד שנת 1995 כראשי התיבות של **Virtual Reality Markup Language**) הוא תקן פורמט לקבצים לייצוג גרפיקה וקטורית אינטראקטיבית תלת־ממדית שתוכננה במיוחד כדי שתתאים לרשת WWW. פורמט זה הוחלף על ידי X3D .

## פורמט
VRML הוא קובץ טקסט בפורמט שבו, למשל, קודקודים וקשתות עבור מצולע תלת־ממדי ניתנים לציון יחד עם צבע פני המשטח, מפוי ה-UV של המרקם, הבוהק, השקיפות וכו'. כתובות URL ניתן לשייך לרכיבים גרפיים כך שדפדפן האינטרנט יוכל להביא דף אינטרנט או קובץ VRML חדש מהרשת בזמן שהמשתמש מקיש על רכיב גרפי מסוים. אנימציות, קולות, תאורה והיבטים אחרים של העולם הווירטואלי יכולים לקיים אינטראקציה עם המשתמש או יכולים להיות מופעלים על ידי אירועים חיצוניים כמו למשל מוני זמן. צומת תסריט מיוחד (script file) מאפשר תוספת של קוד (למשל ב-Java או JavaScript) לקובץ VRML.
קובצי VRML נקראים בדרך כלל "עולמות" ויש להם סיומת . קובצי VRML נכתבים כטקסט רגיל ובדרך כלל נדחסים היטב באמצעות gzip מה שמאפשר העברה יעילה ומהירה של הקבצים (כמה קובצי gzip משתמשים בסיומת wrz.* ). תוכנות מידול תלת־ממדיות רבות יכולות לשמור עצמים או סצנות בפורמט VRML.

## תקינה
קונסורציום Web3D נוצר כדי לקדם את הפיתוח המשותף של הפורמט. VRML וממשיכו X3D התקבלו כתקנים בינלאומיים על ידי ארגון התקינה הבינלאומי (ISO).
הגרסה הראשונה של VRML נכתבה בנובמבר 1994. גרסה זו נבעה והייתה קרובה מאוד לתוכנת ה-Open Inventor שפותחה במקור על ידי SGI . הגרסה הנוכחית היא ( VRML97(ISO/IEC 14771-1:1997 . שפת VRML הוחלפה כעת על ידי X3D .

## הופעה, פופולריות ושדרוג טכני לפורמט מתחרה
המונח VRML הוטבע על ידי דייב ראגט במאמר שנקרא "הרחבת WWW לתמיכה במציאות מדומה בלתי תלוית פלטפורמה" שהוגש לוועידת האינטרנט הראשונה בשנת 1994. בשנת 1997 יצאה גרסה חדשה של הפורמט - VRML97 (הידוע גם בשם VRML2 או VRML 2.0) והפך לסטנדרט. 

VRML עורר עניין רב, אך מעולם לא זכה לשימוש נרחב. אחת הסיבות לכך עשויה להיות מחוסר ברוחב פס המתאים ליישומים גרפיים באותה תקופה. VRML היה בשימוש בעיקר במוסדות חינוך ומחקר אשר בהם מפרט פתוח מוערך ביותר. VRML הונדס מחדש כ- X3D רשק ברובו בעל תאימות לאחור עם VRML. VRML נמצא בשימוש רחב כפורמט לחילופי מודלים תלת־ממדים, בעיקר עבור מערכות CAD.

יישום חינם פתוח של VRML ניתן למצוא ב- OpenVRML אשר הספריות שלו יכולות לשמש כדי להוסיף תמיכת VRML ו- X3D ליישומים שונים. תוסף + GTK זמין כדי ליצור עולמות VRML/X3D על דפדפני רשת.

## קישורים חיצוניים

**דוגמאות לקוד VRML**
* VRML examples from the VRML Sourcebook (to get the example VRML code, click on a chapter, then on a figure)

### כללי
* comp.lang.vrml newsgroup
* VRML at the Open Directory Project

### תיעוד
* VRML Archives
* VRML Annotated Reference
* VRML ISO/IEC 14772 standard document
* VRML and X3D description
* Extensible 3D: XML Meets VRML
* Web3D Consortium
* H-Anim working group
* Articles by Sandy Ressler formerly on About.com

קטגוריה:ערכים שבהם תבנית בריטניקה אינה מתאימה
קטגוריה:פורמטים גרפיים
קטגוריה:גרפיקת תלת-ממד
אחותי רוחמה

"**אחותי רוחמה**" הוא שיר שכתבה והלחינה נעמי שמר והתפרסם בביצועה של שלישיית "הגשש החיוור".

## שם השיר
[שמאל|ממוזער|200px|מדימויי השיר: [קינמון]]
הביטוי "אחותי רוחמה" לקוח מספר הושע.

בספר הושע הפסוק אינו מתייחס לאשה בשם רוחמה; ייתכן שהוא מתייחס לבתו של הושע, ששמה "לא רחמה" כפי שמופיע בהושע פרק א פסוק ו. משמעות הפסוק היא שעוד יבואו רחמים מעם ה'.

## מילות השיר
השיר המחורז הוא שיר אהבה אשר מכיל ביטויים מתארים של האהובה כגון "קומתך תמר" ו"יפה את כמו פרדס", הלקוחים מספר שיר השירים אשר נכתב, על פי המסורת, על ידי שלמה המלך.

[שמאל|ממוזער|200px|מדימויי השיר: עץ [תמר (עץ)|תמר]]
יתר על כן, בראש השיר נאמר:

מילים שנכתבו בהשפעת המילים והסגנון של שיר השירים.
בשיר קיים הביטוי "קומתך תמר אחז בסנסיניך", אשר משוחח עם הפסוק "זאת קומתך דמתה לתמר...אעלה בתמר אוחזה בסנסיניו" בשיר השירים. כמו בספר שיר השירים נקראת האהובה ובת הזוג "אחותי": "גַּן נָעוּל, אֲחֹתִי כַלָּה; גַּל נָעוּל, מַעְיָן חָתוּם בְּאֵר מַיִם חַיִּים". פסוק זה שובץ בשיר גם במילים: "מעיין גנים באר אשר נחתמה".
הפסוק בשיר השירים: "נֵרְדְּ וְכַרְכֹּם, קָנֶה וְקִנָּמוֹן, עִם, כָּל-עֲצֵי לְבוֹנָה; מֹר, וַאֲהָלוֹת, עִם, כָּל-רָאשֵׁי בְשָׂמִים". ודברי חז"ל: "אוי לי מיצרי ואוי לי מיוצרי", שובצו בפזמון השיר:

## ביצועי השיר
שלישיית "הגשש החיוור" הקליטה את השיר בשנת 1977. השיר הפך בגרסתם ללהיט, ודורג בצמרת מצעד הפזמונים העברי השנתי של רשת ג' לשנת תשל"ז. השיר נכלל מאוחר יותר באלבומה של השלישייה "בשירי נעמי שמר", שיצא בשנת 1979 והורכב כולו משיריה של שמר.

מאוחר יותר הקליטה את השיר גם אורה זיטנר, וכן מקהלות רבות.

## קישורים חיצוניים

* ואני והוא ואחותי רוחמה, באתר של עפר גביש

## הערות שוליים

קטגוריה:שירי 1977
קטגוריה:שירי הגשש החיוור
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים המבוססים על התנ"ך
קטגוריה:שירים על אחים
קטגוריה:המקרא בתרבות ובאמנות
קטגוריה:נשים בשירה
סאמרסלאם

שמאל|ממוזער|260px|הסטייפלס סנטר, המקום בו נערך סאמרסלאם בין השנים 2009 ל-2014
"**סאמרסלאם**" (באנגלית: **SummerSlam**) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש אוגוסט. הסאמרסלאם נערך לראשונה ב-29 באוגוסט 1988 באולם המדיסון סקוור גארדן. הסלוגן של האירוע הוא "האירוע הגדול של הקיץ". סאמרסלאם נמצא במקום השני באירועי השלם וצפה המרכזיים של ה-WWE, אחרי רסלמניה.

## היסטוריה
שמאל|ממוזער|200px|מדיסון סקוור גארדן, האולם הראשון שבו נערך האירוע סאמרסלאם

### DVD על היסטוריית האירוע

ה-WWE שחררו ב-5 באוגוסט 2008, DVD על סאמרסלאם שנקרא "סאמרסלאם - האנתולוגיה השלמה", שבו מסופר על כל האירועים של סאמרסלאם מ-1988 עד 2007 והוא מכיל קרבות מרכזיים מכל השנים.

## קישורים חיצוניים

* 

קטגוריה:מופעי ה-WWE
דוד שירזי

**דוד שירזי** (11 בינואר 1947 – 9 ביוני 1967) היה חייל צה"ל שהוענק לו צל"ש הרמטכ"ל, שהוסב בהמשך לעיטור הגבורה, הגבוה בעיטורי צה"ל, על תפקידו בקרב תל פאחר, בו "שכב על הגדר" ונהרג מאש הצבא הסורי.

## קורות חייו
שירזי נולד בשנת 1947 לשמחה ולנעים בתל אביב. למד בבית הספר היסודי 'קדמה'. בנערותו הצטיין בספורט, בעיקר בשחייה וכדורגל.

### שירותו בצה"ל ופועלו בקרב תל פאחר

בפברואר 1965 התגייס לחטיבת גולני ושירת כרובאי בגדוד 12. במהלך שירותו הצבאי פרצה מלחמת ששת הימים והוא לחם עם גדודו ברמת הגולן.

#### לחימתו בקרב תל פאחר
שירזי השתתף בניסיון הפריצה למוצב תל פאחר כשעל גבו פגזי מרגמה במשקל של 12 ק"ג. במהלך הפריצה כשל ניסיון פיצוץ גדר המוצב באמצעות בונגלור טורפדו ושירזי (על ציודו) זינק על הגדר ונשכב ארצה. אחריו זינק גם טוראי יעקב חודרה ונשכב על גדרות התיל. שירזי וחודרה איפשרו לחבריהם לעבור את הגדר תוך שהם דורכים עליהם. לאחר מכן קם שירזי, והדביק את הפער למפקד הפלוגה שלו. שירזי המשיך בלחימה כשהוא לחלופין מסתער ומספק פגזים לרגם הפלוגתי. כשתמו הפגזים יצא שירזי יחד עם מפקד פלוגתו ועם מקלען להסתערות לעבר מרכז המוצב. כשהגיעו למרכז המוצב החלו לחפות באש על חוליות אחרות שהסתערו. במהלך החיפוי נפצע המקלען ושירזי נטל את המקלע והמשיך בחיפוי כשהוא משתק כמה מעמדות הצבא הסורי. במהלך החיפוי נורה בראשו בידי צלף ומת.

על פועלו בקרב הוענק לו לאחר מותו צל"ש הרמטכ"ל שהומר ב-1973 בעיטור הגבורה, העיטור הגבוה ביותר בצה"ל.

## מותו ומורשתו
שירזי הובא לקבורה בבית-העלמין הצבאי בעפולה ולאחר זמן הועבר לבית העלמין הצבאי בהר הרצל בירושלים, לפי בקשתו של סבו שנכדו ייקבר בעיר הקודש.

אחיו של דוד שירזי, אריה שירזי, חיבר שיר להנצחתו. אחיינו של שירזי, בן אחיו משה, נקרא דוד על שמו.

בשנת 2010 ערך ארגון יד לבנים כנס הוקרה לשירזי.

הביטוי לשכב על הגדר הפך נפוץ בעקבות מורשת הקרב שהותיר אחריו שירזי, בתחילה בצה"ל ולאחר מכן בכלל העברית החדשה.

שירזי מונצח בגן הבנים בתל אביב-יפו, באנדרטה לבני העיר שנפלו במערכות ישראל בבת ים, במצפה גולני בתל פאחר ובבית יד לבנים בתל אביב-יפו.

## ראו גם
* קרב תל פאחר

## קישורים חיצוניים
* 
* 
* 
* 
* 
* דוד שירזי, באתר "עכבר העיר".
* דוד שירזי, באתר "יו-טיוב".
* דוד שירזי, באתר "גולני".

## הערות שוליים

קטגוריה:מעוטרי עיטור הגבורה במלחמת ששת הימים
קטגוריה:מעוטרי חטיבת גולני
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי בהר הרצל
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1947
קטגוריה:ישראלים שנפטרו ב-1967
1880 במדע

* 3 ביולי – תחילת ההוצאה לאור של כתב העת Science

## ארכאולוגיה
* פלינדרס פיטרי החל בחקר הפירמידה הגדולה של גיזה
* גילוי Gokstad ship - ספינת ויקינגים עתיקה.

## מתמטיקה
* גילוי מספר פרמה 65537 - המספר הגדול ביותר עד היום.
* המצאת דיאגרמת ון על ידי ג'ון ון.

## פיזיקה
* גילוי פליטה תרמיונית על ידי תומאס אלווה אדיסון.

## רפואה
* מוריץ קפושי פרסם את ספרו Pathologie und Therapie der Hautkrankheiten in Vorlesungen für praktische Ärzte und Studierende, ספר חשוב לפיתוח דרמטולוגיה.

## נולדו
* 18 בינואר – פאול ארנפסט, פיזיקאי אוסטרי (נפטר ב-1933)
* 24 ביוני – אוסבלד ובלן, מתמטיקאי אמריקאי (נפטר ב-1960)

## נפטרו
* 6 במאי – פרידריך באייר, ממציא גרמני (נולד ב-1825)
* 9 ביולי – פול ברוקה, אנתרופולוג צרפתי (נולד ב-1824)
* 18 בדצמבר – מישל שאל, מתמטיקאי צרפתי (נולד ב-1793)

## קישורים חיצוניים

*
עץ B

ממוזער|דוגמה למבנה נתונים מסוג עץ B
במדעי המחשב, **עץ B** (באנגלית: **B-tree**) הוא מבנה נתונים בצורת עץ, הכללה של עץ חיפוש בינארי, בכך שלכל צומת יכולים להיות יותר מ-2 בנים. עץ B שומר מידע ממוין (לפי מפתח) ומאפשר חיפוש, גישה סדרתית, הוספת איברים ומחיקתם בסיבוכיות לוגרתמית. 

עץ B מסדר m מקיים את התכונות הבאות:
# לכל צומת יש לכל היותר m ילדים.
# לכל צומת שאינו עלה ואינו השורש, יש לפחות ⌈m/2⌉ ילדים.
# אם השורש אינו עלה, יש לו לפחות 2 ילדים. 
# צומת פנימי עם k ילדים מכיל בדיוק k-1 מפתחות.
# כל העלים בעומק זהה.

להבדיל מעצי חיפוש מאוזנים, עץ B מיועד לעבודה יעילה במערכות שקוראות וכותבות בלוקים גדולים של מידע. השימוש בו שכיח במסדי נתונים ובמערכות קבצים.

עץ +B הוא וריאנט של עץ B. ההבדל בין עץ B לבין עץ +B הוא בכך שבעץ +B המפתחות בצמתים הם העתק של המפתחות בעלים, ואילו בעץ B כל איבר נמצא בצומת פנימי או בעלה. בנוסף לכך בעץ +B יש בדרך כלל רשימה המקשרת בין העלים לאפשר מעבר סדרתי מהיר.

## ראו גם

* עצי +B

## קישורים חיצוניים

* 

B, עץ
פו הדב (דמות)

**פו הדב** (באנגלית: **Winnie-the-Pooh**; ויני הפו) הוא הדמות הראשית בסדרת ספרי "פו הדב" של א.א. מילן, ובסדרת סרטי האנימציה של וולט דיסני המבוססת עליהם.

בגרסה של וולט דיסני, לפו פרווה זהובה וחולצה אדומה.

## אישיות
פו הוא דב טוב לב, המתגורר ביער ת"ק פרסאות יחד עם חברים כמו נמיר (טיגר), חזרזיר, איה, ארנב, ינשוף, קנגה ורו, וחברו הטוב כריסטופר רובין שגידל אותו.

פו מתואר כנאיבי ואיטי, אך הוא גם ידידותי ומתחשב. על אף שהוא וחבריו מגדירים אותו לא אחת כ"דוב בעל מוח קטן מאוד", הם מודים לו מדי פעם כאשר יש לו רעיון חכם, המונע בדרך כלל על ידי השכל הישר. פו הוא משורר מוכשר, והספרים משובצים לעיתים קרובות ביצירותיו.פו אוהב מאוד אוכל, בעיקר דבש, אך גם חלב מרוכז ומאכלים אחרים. לעיתים קרובות הוא מתקשה להימנע מלאכול כאשר מונח מאכל לפניו. לדוגמה, אף על פי שכוונתו הייתה לתת לאיה צנצנת דבש ליום הולדתו, פו לא יכול היה להתאפק מלאכול את הדבש, בדרכו למסור את המתנה ולכן הוא נותן לאיה את הצנצנת הריקה בתור "צנצנת שימושית להכנסת דברים".

פו הוא מאוד חברתי. אחרי כריסטופר רובין, חברו הקרוב ביותר הוא חזרזיר, והוא לרוב בוחר לבלות את זמנו עם אחד מהם או שניהם. עם זאת, הוא גם מבקר את שאר חבריו בעלי החיים האחרים, לעיתים קרובות מחפש חטיף או קהל לשירתו, אך גם את חברותם. טוב ליבו מגיע עד כדי שהוא יוצא מגדרו להיות ידידותי לאיה, נותן לו מתנות יום הולדת ובונה לו בית, למרות שברוב המקרים קיבל  מאיה יחס מזלזל בתמורה למאמציו.

## הופעותיו של פו
### הופעותיו של פו בספרים
***"[[פעוטים היינו]]"** (1924)
***"[[פו הדב]]"** (1926)
***"[[אנחנו שנינו]]"** (1927)
***"[[הבית בקרן פו]]"** (1928)
***"[[בחזרה ליער מאה העצים]]"** (2009)
ממוזער

### הופעותיו של פו בסרטים ובסדרות
***"[[פו הדב ועץ הדבש]]"** (1966)
***"[[פו הדב והיום הסוער]]"** (1968)
*ויני פוך (סרט רוסי) (1969)
*ויני פוך בבית של שפן (סרט רוסי) (1970)
*ויני פוך וחגיגת יום ההולדת של איה (סרט רוסי) (1972)
*ויני פוך מלא בדבש (סרט רוסי) (1973)
***"[[פו הדב וטיגר גם]]"** (1974)
***"[[הרפתקאותיו הרבות של פו הדב]]"** (1977)
***"[[פו הדב ויום ההולדת של איה]]"** (1983)
***"[[פו הדב וחברים]]"** (1985)
***"[[הרפתקאות פו הדב]]"** (1988)
***"[[פו הדב: ההרפתקה הגדולה ביותר]]"** (1997)
***"[[טיגר: הסרט|טיגר]]"** (2000)
***"[[הסרט הגדול של חזרזיר]]"** (2003)
***"[[פו הדב: האביב של רו]]"** (2004)
***"[[פו הדב: סיפורו של פיל נפיל]]"** (2005)
***"[[חבריי טיגר ופו]]"** (2007)
***"[[פו הדב (סרט, 2011)|פו הדב: הזנב של איור]]"** (2011)
***"[[כריסטופר רובין (סרט)]]"** (2018)
***"[[פו הדב: דם ודבש]]"** (2023)
***"[[לומדים ומשחקים עם פו הדב]]"**  (2023)
***"[[אני ופו הדב]]"** (2023)

## דיבוב פו הדב
***[[סטרלינג הולוויי]]** (1966-1977)
***האל סמית** (1983–1986)
***[[ג'ים קאמינגס]]** (1988-עד היום)

בגרסה העברית, דובב פו הדב על ידי יובל זמיר משנת 1993 עם דיבוב הסרט ״פו הדב ועץ הדבש״ (בהמשך דובבו עוד שני סרטונים שלאחריהם אוגדו כל שלושת הדיבובים בסרט ״הרפתקאותיו של פו הדב״ שהופץ במקור באנגלית ב-1977 והוצא למכירה עברית ב-1997 שכולל את כל שלושת הסרטונים) עד לשנת 1999 בסרט ״פו הדב ההרפתקה הגדולה ביותר״ לאחר מכן הוחלף יובל זמיר, והתפקיד הועבר לסער בדישי, שמדבב את פו הדב מהסרט ״טיגר: הסרט״ עד היום.

## ראו גם
* "פו הדב" - הספר המקורי.

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:דמויות ספרותיות
קטגוריה:דמויות מפו הדב
קטגוריה:דובים בדיוניים
קטגוריה:דיסני: דמויות
קטגוריה:דמויות בדיוניות שהונצחו בשדרת הכוכבים של הוליווד
STS-81

**STS-81** הייתה משימתה ה-18 של מעבורת החלל אטלנטיס, משימת המעבורות השביעית במסגרת תוכנית מיר ומעבורות החלל ומשימת העגינה החמישית במיר. המשימה שוגרה ב-12 בינואר 1997 מ-LC-39B ממרכז החלל קנדי ונחתה ב-22 בינואר 1997 גם כן במרכז קנדי. המעבורת נשאה עימה אל התחנה אספקה ואת האסטרונאוט ג'רי ליננג'ר, שהחליף את האסטרונאוט ג'ון בלאהה, שחזר לכדור הארץ על גבי המעבורת לאחר שהייה בת 4 חודשים במיר.

## צוות
* **מפקד המשימה** -  מייקל בייקר
* **טייס** -  ברנט ג'ט
* **מומחה משימה 1** -  פיט וויסוף
* **מומחה משימה 2** -  ג'ון גרנספלד
* **מומחה משימה 3** -  מרשה אייווינס
* **מומחה משימה 4** -  ג'רי ליננג'ר (בהמראה - נשאר במיר) /  ג'ון בלאהה (בנחיתה - חזר ממיר)

## נתוני משימה
השיגור בוצע ב-12 בינואר 1997 מכן שיגור 39B במרכז החלל קנדי. ב-14 בינואר המעבורת עגנה בתחנת החלל מיר. בתחנת החלל כבר היה צוות של 3 אנשים כולל ג'ון בלאהה. הצוות המשותף של 9 אנשים החל בביצוע ניסויים משותפים לפי תוכנית. כמו כן מהמעבורת הועברו כ-2,710 ק"ג אספקה וציוד. המעבורת כללה מתקן כפול של SPACEHAB לביצוע ניסויים. במהלך המשימה בוצעו ניסויים בתחום מדעי כדור הארץ, ביולוגיה חקר חוסר כבידה ועוד. 

ב-19 בינואר מעבורת נותקה מתחנת החלל. למעבורת עבר ג'ון בלאהה והוא חזר לכדור הארץ, ג'רי ליננג'ר נותר בתחנת החלל. הוא חזר בSTS-84 במאי 1997. המעבורת החזירה לכדור הארץ 570 ק"ג של ציוד וממצאים של מחקרים שבוצעו.

המעבורת נחתה במסלול נחיתה מס' 33 במרכז החלל קנדי.

## ראו גם
* תוכנית מיר ומעבורות החלל
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-081
קטגוריה:1997 בארצות הברית
הסתערות

[שמאל|ממוזער|250px|הסתערות חי"ר ([הצבא האדום) במלחמת העולם השנייה. הרובים מכודנים.]]
[שמאל|ממוזער|250px|הסתערות מודרנית: זינוק מתפרץ מתוך [נגמ"ש]]
**הסתערות** היא אופן תנועה קרבית שעיקרה תקיפה פנים-אל-פנים של מערך הגנתי של האויב בשלב האחרון של התנועה על היעד. המונח מתאר תנועת חי"ר בשילוב אש או זינוק מתפרץ של כוח מאחורי מחסות אל היעד. ב**הסתערות רכובה** נעים הכוחות על גבי רכב קרבי (טנקים, או חיל פרשים בעבר).

עד פיתוח הנשק האוטומטי בוצעה הסתערות חי"ר בקבוצות גדולות, בדרך כלל תוך השמעת זעקות ורעשים למטרת הפחדה, כאשר בסופה בא קרב פנים אל פנים בנשק קר (סכין, כידון רובה) מול לוחמי הצד שכנגד. צורת הלחימה של האבירים בימי הביניים כללה הסתערות של פרשים כבדים כגוש מלוכד לעבר האויב במטרה למוטט את שורותיו. פקודת ההסתערות ניתנה באופן מסורתי באמצעות תקיעה בחצוצרה.

פיתוח הנשק האוטומטי בשימוש הצד המגן גרם לסיכון רב לחיילי הכוח המסתער ולפיכך פותחה בין מלחמת העולם הראשונה למלחמת העולם השנייה דוקטרינה חדשה להסתערות חי"ר. הדוקטרינה התפתחה כבר בשלהי מלחמת העולם הראשונה על ידי חיילי הסער של צבא הקיסרות הגרמנית שפיתחו אותה על מנת לכבוש חפירות. לפי הדוקטרינה המודרנית מתבצעת ההסתערות בחוליות קטנות, של מספר קטן של חיילים (מרמת המחלקה ועד רמת הפרט הבודד). החוליות "מדלגות" בין מחסות במגמת תנועה קדימה אל מול פני האויב, תוך הפעלת ירי אל היעד תוך כדי תנועה. התנועה יכולה להיות מהירה או בזחילה איטית, לפי תנאי השטח, המיגון של היעד, כוח האש שלו ומידת דיוקה. חוליות שאינן מדלגות, מתמקמות מאחורי מחסות בשטח ומחפות על חבריהן באש רצופה אל היעד. על מפקד הכוח למקם עצמו בנקודה היעילה ביותר לפיקוד ושליטה בכוחותיו.

הסתערות אל מול אש חיה מנוגדת לאינסטינקט הטבעי ועל כן מאומנים חיילים חי"ר בעיקר בהתגברות על פחד זה באמצעות תרגולות שיכשירו אותם למשימת ההסתערות.

## קישורים חיצוניים
* העבר זמנה של הסתערות הכידונים?, מערכות 30 (1945) עמוד 97
* לוטננט קולונל פראד ווקר, **[https://web.archive.org/web/20200222224130if_/http://maarachot.idf.il/PDF/FILES/2/111662.pdf הסתערות על עמדה מבוצרת]**, מערכות 58 (1949) עמ' 22–28
* לוטננט קולונל פראד ווקר, **[https://web.archive.org/web/20200222224130if_/http://maarachot.idf.il/PDF/FILES/8/111698.pdf הסתערות על מערך-עמדות מבוצר]**, מערכות 59 (1949) עמ' 74
* אביחי רונצקי, המניע הנפשי להסתערות בקרב, "מערכות", גיליון 433, אוקטובר 2008, עמ' 62–65

## הערות שוליים

קטגוריה:טקטיקה צבאית
קטגוריה:חיל רגלים
STS-84

**STS-84** הייתה משימתה ה-19 של מעבורת החלל אטלנטיס, משימת המעבורות השמינית במסגרת תוכנית מיר ומעבורות החלל ומשימת העגינה השישית במיר. המשימה שוגרה ב-15 במאי 1997 מ-LC-39A ממרכז החלל קנדי ונחתה ב-24 במאי 1997 גם כן במרכז קנדי. המעבורת נשאה עימה אל התחנה אספקה ואת האסטרונאוט מייקל פול, שהחליף את האסטרונאוט ג'רי ליננג'ר, שחזר לכדור הארץ על גבי המעבורת לאחר שהייה בת 4 חודשים במיר. כמו כן בוצעו במהלך המשימה ניסויים מדעיים ביחידת המעבדה ספייסהאב שנשאה המעבורת.

## צוות
* **מפקד המשימה** - צ'ארלס פרקורט
* **טייסת** -  איילין קולינס
* **מומחה משימה 1** -  ז'אן-פרנסיס קלרבוי (סוכנות החלל האירופית)
* **מומחה משימה 2** -  קרלוס נורייגה
* **מומחה משימה 3** -  אדוארד לו
* **מומחה משימה 4** -  ילנה קונדקובה (סוכנות החלל הרוסית)
* **מומחה משימה 5** -  מייקל פול (בהמראה - נשאר במיר) / - ג'רי ליננג'ר (בנחיתה - חזר ממיר)

## תיאור משימה
משימה STS-84 הייתה המשימה השישית של עגינת מעבורת החלל בתחנת החלל מיר. המעבורת שוגרה ב-15 במאי 1997 והתחברה לתחנת החלל ב-17 במאי. המעבורת הביאה לתחנת החלל כ-3,318 ק"ג של ציוד שונה. 

המעבורת הביאה לתחנת החלל חבר צוות חדש, מייקל פואול שהחליף את גג'רי ליניננג'ר. ב-22 במאי מעברות התנתקה מתחנת החלל והחזירה על סיפונה מאות ק"ג של ציוד שכבר לא היה בו צורך וממצאי מחקרים שבוצעו.

במהלך התקרבות של מעברות לתחנת החלל נעשה ניסוי של חיישנים חדשים שפותחו בסוכנות החלל האירופית. כמו כן על סיפון המעבורת הייתה מערכת ספייסהאב שעזרתה בוצעו מספר ניסויים. ז'אן-פרנסיס קלרבוי ערך כ-20 ניסויים בהתאם לתוכנית שהוכנה בסוכנות החלל האירופית.

הנחיתה בוצע ב-24 במאי במסלול נחיתה מס' 33 במרכז החלל קנדי.

## ראו גם
* תוכנית מיר ומעבורות החלל
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-084
קטגוריה:1997 בארצות הברית
הנרי רולינסון, ברון רולינסון הראשון

**הנרי סימור רולינסון, ברון רולינסון הראשון** (באנגלית: **Henry Seymour Rawlinson, 1st Baron Rawlinson**; 20 בפברואר 1864 - 28 במרץ 1925) היה גנרל בצבא הבריטי אשר מוכר במיוחד בשל חלקו בתכנון ופיקוד במהלך הקרב על הסום וקרב אמיין במהלך מלחמת העולם הראשונה.

## ביוגרפיה
רולינסון נולד ב-20 בפברואר 1864 בוסטמינסטר, לונדון, בנו של הנרי רולינסון, הברונט הראשון, איש צבא, מזרחן ופוליטיקאי בריטי מוכר בתקופה. רולינסון למד באיטון קולג' ולאחר מכן במכללה הצבאית המלכותית בסנדהרסט, הוא התגייס לצבא בשנת 1884 בתור קצין בקורפוס הקלעים המלכותי של המלך כאשר הוא נשלח לשרת בהודו.

בשנת 1889, לאחר מות אימו, חזר רולינסון לבריטניה ועבר לרגימנט משמר קולדסטרים, שם הועלה לדרגת קפטן. בהמשך השנים שירת כחלק מהמטה של קיצ'נר במהלך המלחמה המהדית, בין השנים 1899–1902 שירת במספר תפקידי פיקוד שדה במהלך מלחמת הבורים. לאחר השירות באפריקה, הועלה רולינסון בשנת 1903 לדרגת קולונל והיה למפקד מכללת הפיקוד הבריטית, ב-1907 קיבל את הפיקוד על החטיבה השנייה והועלה לדרגת בריגדיר גנרל וב-1910 קיבל את הפיקוד על הדיוויזיה השלישית בדרגת מייג'ור גנרל.

לאחר תחילת מלחמת העולם הראשונה, מונה רולינסון לפיקוד על הדיוויזיה ה-4 בצרפת כחלק מחיל המשלוח הבריטי, ולאחר מכן קיבל את הפיקוד על הקורפוס הרביעי. בשנת 1915 הועלה רולינסון בדרגה ועבר לפקד על הארמייה הראשונה, אך הוצא מתפקיד זה לאחר שהטיל ביקורת על הטקטיקה שנעשה בה שימוש, על כך הוא נשלח לגליפולי בטורקיה לעזור בפינוי הכוחות הבריטים. הצלחתו המפתיעה במשימה זו הרשימה את הפיקוד הגבוהה והוא הוחזר בינואר 1916 לפקד על הארמייה הרביעית בחזית המערבית. בשנת 1918 מונה רולינסון למפקד הארמייה השנייה, ופיקד עליה עד אביב 1918.

לאורך מלחמת העולם הראשונה רולינסון לטקטיקן צבאי מבריק. הוא היה מחלוצי שדה הקרב המשולב, לחימה המשלבת את סוגי הכוחות השונים אחד בשני ושימוש בהם לאורך הקרב (שלא כמו בעבר שהיה נהוג להסתמך על חיל הרגלים, כאשר פרשים וארטילריה מסייעים להם). גישתו הטקטית של רולינסון שופרה שנים מאוחר יותר על ידי גרמניה הנאצית בצורת מלחמת הבזק וכיום גישות אלו עומדות בבסיס הטקטיקות הצבאיות המודרניות.

לאחר המלחמה, תרומתו ושרותו זכו להערכה מצד השלטון הבריטי והוענק לו תואר ברון (ברון רולינסון הראשון) והוא קיבל את תואר האבירות אביר הצלב הגדול של מסדר האמבט, מתארי האבירות המכובדים ביותר. בשנת 1920 נשלח רולינסון לשרת בתור המפקד העליון בהודו, שהוא מפקד צבא הודו הבריטית, בשנת 1924 הוא קיבל את התואר אביר מפקד גבוה של מסדר כוכב הודו. בשנת 1925, לאחר שחלה במהלך משחק פולו ביום הולדתו, נפטר כשהוא בן 61.

## קישורים חיצוניים

* 

קטגוריה:החזית המערבית במלחמת העולם הראשונה: אישים
קטגוריה:מסדר האמבט: אבירים וגבירות הצלב הגדול
קטגוריה:מסדר כוכב הודו: אבירים מפקדים גבוהים
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מעוטרי צלב המלחמה
קטגוריה:קצינים גדולים בלגיון הכבוד
קטגוריה:מעוטרי צלב המלחמה הבלגי
קטגוריה:מעוטרי עיטור גיאורגי הקדוש
קטגוריה:ברונים בריטים
קטגוריה:מלחמות הבורים: אישים
קטגוריה:המלחמה המהדית: אישים
קטגוריה:מפקדי גייסות בצבא בריטניה במלחמת העולם הראשונה
קטגוריה:מפקדי ארמיות בצבא בריטניה במלחמת העולם הראשונה
קטגוריה:בוגרי המכללה הצבאית המלכותית בסנדהרסט
קטגוריה:מפקדי צבא הודו הבריטית
קטגוריה:בריטים במלחמת האזרחים ברוסיה
קטגוריה:בריטים שנולדו ב-1864
קטגוריה:בריטים שנפטרו ב-1925
היחידה (סדרת טלוויזיה)

**היחידה** (באנגלית: **The Unit**) היא סדרת טלוויזיה אמריקאית מסוגת פעולה ששודרה ברשת CBS למשך ארבע עונות מ-7 במאי 2006 ועד ל-10 במאי 2009.

## עלילה
הסדרה עסקה ביחידה הצבאית החשאית כוח דלתא, הממודלת לפי יחידת המבצעים המיוחדים של צבא ארצות הברית, במתכונת החיים האמיתיים שלה, בחייהם האישיים של חברי הצוות ובמשימותיהם מחוץ לארצות הברית, בנוסף הקריירה שלהם בביתם, המשפחה והרעיות.

## פרסים
הסדרה זכתה בפרס NAACP Image לשנת 2008 עבור השחקנית הטובה ביותר בסדרת דרמה (רג'ינה טיילור).

## קישורים חיצוניים
* 

קטגוריה:סדרות פעולה אמריקאיות
קטגוריה:CBS: תוכניות וסדרות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 2006
קטגוריה:כוח דלתא
1881 במדע

## ארכאולוגיה
* תחילת חפירות בתימגאד, אלג'יריה.

## ביולוגיה
* חקר סוס פרז'וואלסקי

## טכנולוגיה
* 16 במאי – הפעלת חשמלית ראשונה בברלין. המערכת נבנתה על ידי חברת סימנס.
* 26 בספטמבר – Godalming שבאנגליה היא העיר ראשונה בעולם עם תאורה חשמלית ברחובות.
* 10 באוקטובר – תיאטרון סבוי הוא הבניין הראשון בעולם עם תאורה חשמלית.

## כימיה
* הוצאה לאור של המהדורה הראשונה של Handbuch der organischen Chemie.

## מתמטיקה
* גילוי חוק בנפורד

## רפואה
* 25 בספטמבר – ביצוע ראשון של ניתוח קיסרי בשיטה מודרנית
* גילוי חיסון נגד גחלת על ידי לואי פסטר
* תיאור ראשון של טאי זקס.
* המצאת מד לחץ דם

## נולדו
* 31 בינואר – אירווינג לאנגמיור, כימאי אמריקאי (נפטר ב-1957) 
* 1 במאי – פייר טייאר דה שארדן, אנתרופולוג צרפתי (נפטר ב-1955)
* 6 באוגוסט – אלכסנדר פלמינג, בקטריולוג סקוטי (נפטר ב-1955)

## נפטרו
* 3 בפברואר – ג'ון גולד, אורניתולוג אנגלי (נולד ב-1804)
* 23 ביוני – מתיאס שליידן, בוטנאי גרמני (נולד ב-1804)
* 27 ביולי – יואט ווטסון, ביולוג אנגלי (נולד ב-1804)
* 31 באוקטובר – ג'ורג' דהלונג, חוקר ארצות אמריקאי (נולד ב-1844)

## קישורים חיצוניים

*
הקונסרבטוריון של פראג

ממוזער|הקונסרבטוריון של פראג בעיר העתיקה של פראג
**הקונסרבטוריון של פראג** (בצ'כית: **Pražská konzervatoř**) הוא בית ספר בפראג, המוקדש להוראת אמנויות המוזיקה והמשחק בתיאטרון.

## הוראה
הקונסרבטוריון של פראג מציע לימודי נגינה בכלי מיתר, כלי נשיפה, פסנתר ועוגב, וכן אקורדיון וגיטרה, כמו גם שירה, הלחנה, ניצוח ומשחק. הלימודים נמשכים 6 שנים. בתוכנית הלימודים התמחות במקצועות תאורטיים, לימודי שפה והשכלה כללית. הקונסרבטוריון מקיים תזמורת סימפונית ותזמורת קאמרית משלו, כמה הרכבים קאמריים ולהקת תיאטרון. מדי שנה מקיים המוסד כ-250 קונצרטים ו-40 מופעי תיאטרון.

בשנת הלימודים 2005/06 למדו בקונסרבטוריון כ-550 תלמידים צ'כים ו-40 תלמידים זרים.

## היסטוריה
את הקונסרבטוריון של פראג ייסדו בשנת 1808 אריסטוקרטים ותושבים מקומיים. הלימודים החלו בשנת 1811, לאחר דחייה שגרמו מלחמות נפוליאון. בדז'יך דיויש ובר מונה למנהל הראשון של בית הספר.

בשנת 1891 הצטרף אנטונין דבוז'אק לסגל המורים כראש מחלקת ההלחנה. הוא היה מנהל בית הספר בין 1901 ל-1904. בין תלמידיו של דבוז'אק המלחינים יוזף סוק (בהמשך מנהל הקונסרבטוריון), רודולף פרימל, אוסקר נדבאל ופרנץ להאר.

רשימת הפרופסורים שלימדו בבית הספר כוללת גם את הפסנתרן וילם קורץ, בהמשך מנהל בית הספר.

עם הקמת צ'כוסלובקיה בשנת 1918, נוספו לבית הספר מחלקות דרמה ובלט. בין בוגרי הקונסרבטוריון קארל אנצ'רל, רפאל שכטר, ייז'י בלוהלאווק, יאן קובליק ורפאל קובליק, בוהוסלב מרטינו, יאן טאליך.

## קישורים חיצוניים

* 

פראג
קטגוריה:פראג: תרבות
קטגוריה:צ'כיה: חינוך